  
คำสั่งโรงเรียนบ้านสองแคว

ที่ พิเศษ/๒๕๖๕

เรื่อง แต่งตั้งคณะกรรมการขับเคลื่อนการเสริมสร้างมาตรฐานทางจริยธรรมข้าราชการครู

และบุคลากรทางการศึกษา

...................................................

ด้วยสำนักงาน ก.ค.ศ. ได้จัดทำแนวทางการประพฤติปฏิบัติตนของข้าราชการครูและบุคลากรทางการศึกษา ตามประมวลจริยธรรมข้าราชการครูและบุคลากรทางการศึกษา เพื่อใช้เป็นกรอบแนวทางการปฏิบัติสำหรับข้าราชการครูและบุคลากรทางการศึกษาซึ่งจะช่วยให้มีการประพฤติปฏิบัติตนอย่างมีคุณธรรมและรักษาจริยธรรมอย่างเคร่งครัด

ในการนี้ โรงเรียนบ้านสองแคว จึงแต่งตั้งคณะกรรมการขับเคลื่อนการเสริมสร้างมาตรฐานทางจริยธรรมข้าราชการครูและบุคลากรทางการศึกษา ในสังกัดโรงเรียนบ้านสองแคว ประกอบไปด้วย

๑. นายอภิรัตน์ เชียงหนุ้น ผู้อำนวยการโรงเรียน ประธานกรรมการ

๒. นายชาตรี ระลึก ครูชำนาญการพิเศษ รองประธานกรรมการ

๓. นายทรงเผ่า ธงหิมะ ครูชำนาญการ รองประธานกรรมการ

๔. นางสาวพวงพรรณ จันทร์ฟุ่น ครูชำนาญการพิเศษ รองประธานกรรมการ

๕. นางสาวกรรณิการ์ กันศร ครูชำนาญการ กรรมการ

๖. นางสาวณัฐพร ธนะตา ครู กรรมการ

๗. นางสาวชรินทร์ทิพย์ พิสุทธ์ธนาสาร ครู กรรมการและเลขานุการ

ให้คณะกรรมการขับเคลื่อนการเสริมสร้างมาตรฐานทางจริยธรรมข้าราชการครูและบุคลากรทางการศึกษา มีอำนาจหน้าที่ ดังนี้

๑. การส่งเสริม สนับสนุน ให้ข้าราชการครูและบุคลากรทางการศึกษาในสังกัดปฏิบัติตามมาตรฐานทางจริยธรรม ประมวลจริยธรรมข้าราชการครูและบุคลากรทางการศึกษาและข้อกำหนดจริยธรรม

๒. ควบคุม กำกับ และให้คำแนะนำ ปรึกษา ตอบคำถาม ตามแนวทางการประพฤติปฏิบัติตนของข้าราชการครูและบุคลากรทางการศึกษา

๓. สอดส่องดูแลให้มีการปฏิบัติตามแนวทางการประพฤติปฏิบัติตนของข้าราชการครูและบุคลากรทางการศึกษา

ทั้งนี้ ตั้งแต่บัดนี้เป็นต้นไป

สั่ง ณ วันที่ ๔ เดือน ตุลาคม พ.ศ. ๒๕๖๕

ลงชื่อ

(นายอภิรัตน์ เชียงหนุ้น)

ผู้อำนวยการโรงเรียนบ้านสองแคว